可行度研究

可行度研究係工程學同項目管理上嘅一個工序，係指諗清楚想開發嗰隻產品要有乜嘢功能之後，決定個項目係咪真係有得搞：好多時，啲客對於技術方面嘅嘢都唔係咁熟，會提出一啲冇可能達得到嘅要求；又或者係產品設計師想整一啲有返咁上下嶄新嘅功能，同時又因為呢啲功能嶄新得滯，唔肯定係咪真係有可能整到出嚟；可行度研究就係指攞住手上嗰啲已知嘅要求，做一大輪嘅分析，再決定隻產品係咪真係有可能整得成。

可行度研究嘅過程會同時用到技術同經濟方面嘅考量－一個開發計劃如果過唔到可行度研究，可以係因為現有嘅技術做唔到啲需求，亦都可以係因為現時嘅技術係就係做到啲需求，但要用嘅成本極高，負責做呢個開發計劃嘅單位唔肯揼咁多本去做<ref>P. M. Heathcote (April 2005). A' Level Computing''. Payne Gallway. p. 176.</ref>。
 TELOS 
可行度研究最常會考慮嘅因素有以下呢啲，英文興嗌呢五大考量做 TELOSMcLeod, S. (2021). Interrelated Attributes of Project Feasibility: Visualizing the TELOS Framework. ScienceOpen Posters.：T－Technical：隻預想中嘅產品用現時嘅技術有冇可能整到出嚟？E－Economic：隻預想中嘅產品要使幾多成本？會唔會帶嚟利潤？L－Legal：隻預想中嘅產品會唔會犯法？O－Operational：預想中隻產品有幾能夠配合到周圍嘅環境？S'''－Scheduling：預想中隻產品可唔可以喺限時之內搞掂？
度好嗮覺得個計劃整得過，啲工程師先會郁手做設計。

攷 

工程學
產品設計